กวีประชาไท: โศกศรีลังกา
ไม้กางเขนเคว้งคว้างกลางแรงระเบิดในดินแดนอันประเสริฐแห่งพุทธศาสนาเจ็บเกินนับดับชีวี -ศรีลังกาเราจะสวดภาวนาคาถาใด?ตู้ม ที่โน่น ตู้ม ที่นี่ ตู้ม ที่นั่นรนระแวงหวาดหวั่น -อีกที่ไหน?ประชุมชนไม่ชัดว่าเป็นใครก็ดับลมหายใจไหม้เป็นจุณเตรียมฉลองรับคืนชีพพระเยซูต้องหดหู่ขวัญหายในฟุ้งฝุ่นโลกเปื่อยขาดบาดยับเยินเกินปะชุน?อลหม่านซ่านวุ่น -คุณเป็นใคร?ร้าวรานการขัดแย้งแห้งศานติลูกระเบิดจะผลิเป็นผลใหม่ผลแห่งความผวาฆ่าเติมไฟคอยเผาไหม้โลกร้อนคนลนลานเห็นดวงตาแตกต่างไม่เป็นแววเห็นอกแผ่วต่างผิวไม่สงสารเห็นเลือดนองต่างสีเป็นสายธารเห็นวิญญาณต่างความเชื่อไม่เยื่อใยตู้ม อีกที อีกตู้ม บึ้ม บึ้ม บึ้มเลือด น้ำตาซับซึมดินสีใหม่สีความโศกโลกสะท้านระทมใจสะท้อนในภาพระเบิดศรีลังกาแด่ ศรีลังกา ขอให้เธอผ่านพ้นเภทภัยในเร็ววัน
ไม้กางเขนเคว้งคว้างกลางแรงระเบิดในดินแดนอันประเสริฐแห่งพุทธศาสนาเจ็บเกินนับดับชีวี -ศรีลังกาเราจะสวดภาวนาคาถาใด?ตู้ม ที่โน่น ตู้ม ที่นี่ ตู้ม ที่นั่นรนระแวงหวาดหวั่น
กวีประชาไท,ศรีลังกา,อมรศักดิ์​ ศรี​สุข​กลาง